AMG จับมือ ช้าง จัดแข่งกอล์ฟ เอเอ็มจี ไทยแลนด์ จูเนียร์ฯ 2019
ดาว์ปกรณ์ รัตนสุวรรณ รองประธานจัดการแข่งขันกอล์ฟ ช้าง เอเอ็มจี ไทยแลนด์ จูเนียร์ กอล์ฟ ทัวร์ 2019 สุรพล อุทินทุ ผู้อำนวยการสำนักประสานงานภายนอก บริษัท ไทยเบฟเวอเรจ จำกัด (มหาชน) เกียรติชาย ไมตรีวงษ์ รองกรรมการผู้จัดการใหญ่ กลุ่มงานวางแผนยุทธศาสตร์และพัฒนาความยั่งยืนองค์กร บริษัท บางจาก คอร์ปอเรชั่น จำกัด (มหาชน) เรวดี พรพัฒน์กุล รองกรรมการผู้จัดการใหญ่ สายงานปฏิบัติการ บริษัท บีซีพีจี จำกัด (มหาชน) ร่วมแถลงข่าวจัดการแข่งขันกอล์ฟระดับเยาวชนรายการ ช้าง เอเอ็มจี ไทยแลนด์ จูเนียร์ กอล์ฟ ทัวร์ 2019 ที่ศูนย์การค้าเซ็นทรัลอีสวิลล์,วันที่ 26 ก.พ. 62 ดาว์ปกรณ์ รัตนสุวรรณ รองประธานจัดการแข่งขัน ช้าง เอเอ็มจี ไทยแลนด์ จูเนียร์ กอล์ฟ ทัวร์ 2019 กล่าวว่า การจัดงานครั้งนี้ก็เพื่อให้เด็กไทยได้มีโอกาสเข้าร่วมการแข่งขันทัวร์นาเมนท์ระดับมาตรฐาน อีกทั้งยังผลักดันให้เยาวชนไทยได้ก้าวสู่การแข่งขันในระดับนานาชาติด้วย ซึ่งทาง AMG รู้สึกยินดีและเป็นเกียรติอย่างยิ่งที่ได้พันธมิตรที่ดีอย่าง บางจาก BCPG ที่ให้การสนับสนุน การจัดการแข่งขัน ช้าง เอเอ็มจี ไทยแลนด์ จูเนียร์ กอล์ฟ ทัวร์ เป็นอย่างดีเสมอมา เราจึงมีการจัดการแข่งขันโครงการนี้อย่างต่อเนื่องมาเป็นปีที่ 3 ซึ่งในปีนี้เราได้รับความไว้วางใจจากบริษัท ไทยเบฟเวอเรจ และการกีฬาแห่งประเทศไทย เข้ามาร่วมสนับสนุนกับการจัดการแข่งขันในปีนี้ ภายใต้ชื่อว่า เอเอ็มจี ไทยแลนด์ จูเนียร์ กอล์ฟ ทัวร์ ซึ่งในปีนี้มีทั้งหมด 8 รายการด้วยกัน และทุกๆ คนไม่ว่าจะเป็นน้องๆ เยาวชน ผู้ปกครองทุกท่านต่างให้การตอบรับเป็นอย่างดี จนทุกคนกลายเป็นเหมือนครอบครัวที่มาสนุกกัน มาเก็บเกี่ยวประสบการณ์และมาใช้พื้นที่ของโครงการของเราเป็นบันไดอีกขั้นเพื่อก้าวไปสู่การเป็นนักกอล์ฟเยาวชนทีมชาติและนักกอล์ฟอาชีพอีกด้วย อีกทั้งยังส่งเสริมให้เยาวชนทุกคนมีพื้นที่ในการพัฒนาตัวเองและทาง AMG มีการคัดเลือกนักกีฬาเพื่อเป็นตัวแทนไปแข่งขันที่ประเทศญี่ปุ่นอย่างต่อเนื่อง และนอกจากนั้นยังเป็นพื้นที่ในการค้นหาดาวดวงใหม่ให้แก่วงการกีฬากอล์ฟไทยเพื่อสร้างชื่อเสียงให้กับประเทศชาติต่อไป,สุรพล อุทินทุ ผู้อำนวยการสำนักประสานงานภายนอก บริษัท ไทยเบฟเวอเรจ จำกัด (มหาชน) กล่าวว่า เครื่องดื่มตราช้าง ได้ให้การสนับสนุนกีฬากอล์ฟไทยมากว่า 10 ปี โดยพัฒนากีฬาแบบทั้งระบบ ตั้งแต่ระดับเยาวชน อาชีพ สาเหตุที่เราอยากสนับสนุนกีฬากอล์ฟ เพราะอยากมุ่งเน้นในการพัฒนาตั้งแต่ระดับเยาวชน จึงได้จัดโครงการเพื่อให้น้องๆ เยาวชนทั่วประเทศให้ได้มีโอกาสประลองฝีมือบนสนามระดับมาตรฐานระดับ PGA Tour โดยจัดการแข่งขันกอล์ฟเยาวชน ในโครงการ ช้าง ไทยแลนด์ จูเนียร์ กอล์ฟ เซอร์กิต ซึ่งในปีนี้ จัดขึ้นต่อเนื่องเป็นปีที่ 6 และมีน้องๆ เยาวชหลายคนเติบโตไปเป็นนักกอล์ฟมืออาชีพ ซึ่งแสดงให้เห็นถึงความมีคุณภาพตามมาตรฐานระดับสากล และในปีนี้ ช้าง มีเป้าหมายในการขยายการเข้าถึงกีฬากอล์ฟในระดับเยาวชนให้มากขึ้น จึงได้ร่วมมือกับทางบริษัท ออล แมนเนจเม้นท์ กรุ๊ป จำกัด บริษัทบางจาก คอร์ปอเรชั่น จำกัด (มหาชน) และบริษัท บีซีพีจี จำกัด (มหาชน) จัดการ แข่งขันช้าง-เอเอ็มจี ไทยแลนด์ จูเนียร์ กอล์ฟ ทัวร์ ขึ้น แบ่งการแข่งขัน ออกเป็น 8 สนาม ซึ่งจะมีแมตช์ของช้าง 3 สนาม ได้แก่ ช้าง เอเอ็มจี ไทยแลนด์ จูเนียร์ กอล์ฟ ทัวร์ ซึ่งเป็นการแข่งขันกอล์ฟในระดับเยาวชน และในปีนี้ทางช้าง ได้เพิ่มการแข่งขันกอล์ฟในระดับอุดมศึกษาขึ้นอีกหนึ่งรายการ คือ ช้าง กอล์ฟ ยู แชมเปียน คัพ 2019 เพื่อเป็นการรองรับนักกีฬาในระดับมหาวิทยาลัย และเพิ่มโอกาสให้กับน้องๆ เยาวชนที่จะก้าวสู่ระดับอุดมศึกษาในการคว้าโควตานักกีฬาของแต่ละมหาวิทยาลัย และน้องๆ ที่มีคะแนนสะสมมากที่สุด อันดับ 1-2 จะได้เข้าร่วมการแข่งขันกอล์ฟที่ประเทศญี่ปุ่นอีกด้วย สำหรับการแข่งขันทัวร์นาเมนต์นี้คงจะเป็นส่วนหนึ่งในการสร้างนักกอล์ฟเยาวชนที่มีคุณภาพ และค้นพบช้างเผือกรุ่นใหม่ๆ ที่สามารถต่อยอดและพัฒนาขีดความสามารถให้ก้าวไปสู่การเป็นนักกอล์ฟอาชีพที่สร้างผลงานและชื่อเสียงในกับประเทศไทยในอนาคต,เกียรติชาย ไมตรีวงษ์ รองกรรมการผู้จัดการใหญ่ กลุ่มงานวางแผนยุทธศาสตร์และพัฒนาความยั่งยืนองค์กร บริษัท บางจาก คอร์ปอเรชั่น จำกัด (มหาชน) กล่าวว่า ในฐานะที่เป็นองค์กรที่มีส่วนร่วมในการพัฒนาคุณภาพชีวิตที่ดีขึ้นของสังคมไทย โดยให้ความสำคัญต่อการพัฒนาในด้านต่างๆ อันรวมถึงด้านการกีฬา ซึ่งมีคุณประโยชน์ที่สำคัญทั้งต่อร่างกาย จิตใจ และนำมาซึ่งสุขภาพที่ดี และเป็นปัจจัยที่จะหล่อหลอมเยาวชนให้เติบโตขึ้นและเป็นกำลังสำคัญในการพัฒนาสังคมให้ก้าวหน้าได้ เพราะการเล่นกีฬานอกจากจะช่วยให้เด็กๆ มีร่างกายแข็งแรง สมบูรณ์แล้ว ยังฝึกฝนให้มีระเบียบ วินัย มีความอดทน รู้แพ้ รู้ชนะ รู้อภัย รวมทั้งยังสามารถสร้างชื่อเสียงให้ประเทศอีกด้วย ตลอดระยะเวลา 35 ปี ที่ผ่านมา บริษัท บางจากฯ จึงให้ความสำคัญกับการสนับสนุนกิจกรรมด้านกีฬาอย่างต่อเนื่อง เช่น จัดโครงการแข่งขันฟุตซอลเยาวชนบางจากมาอย่างต่อเนื่อง เพื่อให้เยาวชนจากชุมชนรอบๆ โรงกลั่นน้ำมันบางจาก ได้แสดงความสามารถและพัฒนาตนเอง และใช้เวลาว่างอย่างเป็นประโยชน์ สำหรับการร่วมสนับสนุนกอล์ฟเยาวชนรายการ ช้าง เอเอ็มจี ไทยแลนด์ จูเนียร์ กอล์ฟ ทัวร์ 2019 ในครั้งนี้ มีเป้าหมายเพื่อให้นักกอล์ฟเยาวชนที่มีศักยภาพได้มีโอกาสฝึกฝน พัฒนาทักษะฝีมือ และเสริมสร้างประสบการณ์ เพื่อที่จะก้าวสู่การแข่งขันในระดับนานาชาติ นำชื่อเสียงมาสู่ประเทศไทยต่อไป,เรวดี พรพัฒน์กุล รองกรรมการผู้จัดการใหญ่ สายงานปฏิบัติการ บริษัท บีซีพีจี จำกัด (มหาชน) กล่าวว่า BCPG ได้สนับสนุนโครงการของนี้มาเป็นเวลาเวลา 3 ปี โดยทาง BCPG เล็งเห็นถึงความสำคัญของการพัฒนาเยาวชนเป็นอย่างมาก จึงคิดว่าการสร้างพื้นที่ให้น้องๆ เยาวชนได้พัฒนาฝีมือในสนามที่ท้าทาย และการลงแข่งขันกับนักกีฬาหลากหลายประเทศ จะส่งผลให้เยาวชนของเรามีการพัฒนาที่ดียิ่งขึ้น เพราะประสบการณ์จะทำให้น้องๆ เยาวชนได้เรียนรู้ทุกอย่างจากสถานการณ์ที่เกิดขึ้นจริง BCPG มีการสนับสนุนโครงการต่างๆ ทางด้านกีฬาอีกมากมาย ซึ่งทางเรามีความมุ่งมั่นที่จะพัฒนาธุรกิจควบคู่ไปกับการลงทุนเพื่อสังคมและสิ่งแวดล้อมอย่างเต็มความสามารถ,สำหรับการแข่งขัน แบ่งออกเป็นทั้งหมด 8 รายการ ดังนี้,รายการที่ 1, BCPG JUNIOR GOLF OPEN 2019 เปิดประเดิมสนามวันที่ 16-17 มี.ค.2562 ณ Springfield Royal Country Club Course A-B, จ.เพชรบุรี,รายการที่ 2, CHANG JUNIOR GOLF CHAMPIONSHIP & CHANG GOLF U CHAMPION CUP 2019 #1 วันที่ 20-21 เม.ย. 2562 ณ Lake View Resort & Golf Club Course A-B, จ.เพชรบุรี,รายการที่ 3, BANGCHAK JUNIOR GOLF MASSTERS 2019 วันที่ 4 - 5 พ.ค. 2562 ณ Phoenix Gold Golf & Country Club, จ.ชลบุรี,รายการที่ 4, CHANG JUNIOR GOLF CHAMPIONSHIP & CHANG GOLF U CHAMPION CUP 2019 #2 วันที่ 8 - 9 มิ.ย. 2562 ณ Pattana Golf Club & Resort Course A-B, จ.ชลบุรี,รายการที่ 5, BANGCHAK JUNIOR GOLF OPEN 2019 วันที่ 21 – 23 มิ.ย. 2562 ณ สนามSeapine Golf Course, จ.ประจวบคีรีขันธ์,รายการที่ 6, CHANG JUNIOR GOLF CHAMPIONSHIP 2019 วันที่ 13 – 14 ก.ค. 2562 ณ Lake View Resort & Golf Club Course C-D, จ.เพชรบุรี,รายการที่ 7, BCPG JUNIOR GOLF CLASSIC 2019 วันที่31 ส.ค. – 1 ก.ย. 2562 ณ สนาม Springfield Royal Country Club Course B-C, จ.เพชรบุรี,รายการที่ 8, BANGCHAK JUNIOR GOLF CHAMPIONSHIP 2019 วันที่ 25-27 ต.ค. 2562 ณ Seapine Golf Course, จ.ประจวบคีรีขันธ์,สำหรับในปีนี้จะมีการคิดคะแนนสะสม World Amateur Golf Ranking ในสนามที่ 5 และสนามที่ 8 อีกด้วย (ตารางแข่งขันอาจมีการเปลี่ยนแปลง) โดยระบบการแข่งขันยังคงเหมือนเดิม คือเป็นการแข่งสะสมคะแนนแบบ Point Ranking แบ่งออกเป็น 3 รุ่นอายุ คลาสเอ (ชายและหญิง) อายุ 15-18 ปี, คลาสบี (ชายและหญิง) อายุ 13-14 ปี และ คลาสซี (ชายและหญิง) อายุ 11-12 ปี แข่งขันแบบสโตรคเพลย์ ทั้งนี้ นักกอล์ฟในคลาสเอ (ชายและหญิง) ที่มีอันดับคะแนนรวมสะสมของสนามที่ 1-6 อยู่ในอันดับที่ 1 และ 2 จะได้รับสิทธิเข้าร่วมแข่งขันรายการ 12th Yonex Junior Golf Championship 2019 ที่ประเทศญี่ปุ่น ในช่วงเดือนสิงหาคม ของปีนี้,AMG จับมือ ช้าง จัดแข่งกอล์ฟ สำหรับผู้ปกครองและนักกอล์ฟที่สนใจเข้าร่วมกิจกรรม สามารถติดตามข้อมูลเพิ่มเติมได้ที่เบอร์ 09-8260-5547 หรือ www.amg-golf.com เพจ https://www.facebook.com/amg-golfth หรือ ID Line : amg.golf หรือ Download Application /AMG Junior Golf Tour ได้ที่ Play Store ทั้งระบบ Android และ IOS
ดาว์ปกรณ์ รัตนสุวรรณ รองประธานจัดการแข่งขันกอล์ฟ ช้าง เอเอ็มจี ไทยแลนด์ จูเนียร์ กอล์ฟ ทัวร์ สุรพล อุทินทุ ผู้อำนวยการสำนักประสานงานภายนอก บริษัท ไทยเบฟเวอเรจ จำกัด (มหาชน)
กอล์ฟ,เอเอ็มจี ไทยแลนด์ จูเนียร์ กอล์ฟ ทัวร์